PÖYTÄKIRJA
Hallituksen kokous 12/2011
Iltakoulu ry. 
Aika: tiistai 11.10.2011 klo. 17:45 
Paikka: päätalo C1 

Läsnäolijat:
Aki Luoto, puheenjohtaja
Eetu Kreivi, sihteeri
Marja Avonius
Mari Kettunen
Nelli Manninen
Saara Kuittinen
Santeri Lampi, poistui kokouksesta 18.20
Meri Hätönen, poistui kokouksesta 18.20
Salla-Riina Hokkanen, saapui kokoukseen 17.51
Katariina Mustasilta, saapui kokoukseen 17.51
Petter Nissinen, saapui kokoukseen 17.51
Maria Koirikivi, saapui kokoukseen 17.51

Jussi Naski, saapui kokoukseen 18.35

1.	Kokouksen avaus
Puheenjohtaja avasi kokouksen kello 17.48

2.	Laillisuus ja päätösvaltaisuus
Kokous todettiin lailliseksi ja päätösvaltaiseksi

3.	Pöytäkirjantarkastajien valinta
Pöytäkirjantarkastajiksi valittiin Nelli Manninen ja Marja Avonius

4.	Esityslistan hyväksyminen
Lisättiin kohta 13. Anti-lehti

5.	Ilmoitusasiat ja posti
Postissa oli saapunut Juvenekselta allekirjoitettu sopimus vuosijuhlien sponsoroinnista sekä lasku tilatuista haalarimerkeistä ja lasku uusista laulukirjoista. Lisäksi Planilta oli saatu ilmoitus, että vuosittainen kummilapsimaksu nousee 2 euroa.

Salla-Riina Hokkanen, Katariina Mustasilta, Petter Nissinen ja Maria Koirikivi saapuivat kokoukseen kello 17.51.

6.	Talous
Talous on vakaalla pohjalla. Global Dignity Dayn bussikuljetusten lasku lähetetään vasta tapahtuman jälkeen. Uusia iltakoululaisia muistutetaan jäsenmaksuista ja haalarien maksamisesta pikimmiten.

7.	 JKY/Kopo –päivitys
JKY-kollegion kokous 29.9. päätti, että lauantaina 12.11. järjestetään JKY:n toimintasuunnitelmakokous, johon toivotaan laajaa osallistumista jäsenistöstä.  Politiikan opsi-ryhmien työ etenee hyvää vauhtia. Uusien opintokokonaisuuksien puitteissa politiikan tutkimuksella tulee olemaan yhteistyötä muiden opintosuuntien kanssa JKK:n sisällä ja ulkopuolella. Esimerkiksi uuteen opetussuunnitelmaan on tulossa politiikka ja oikeus –niminen moduuli, jossa yhdistetään politiikan tutkimuksen ja julkisoikeuden opintoja. Myös kansantaloustieteen kanssa on suunnitteilla yhteistyötä. 

Politiikan tutkimuksen opiskelussa pyritään lisäämään opiskelijavetoista opiskelua, kuten lukupiirejä. Politiikan tutkimuksen opetusneuvostossa tavoite on saanut hyvän vastaanoton.
 
8.	Haalaritilaus / sponsoriasiat –päivitys
Haalarit ovat valmiit ja noudettavissa maksukuittia vastaan AJ-tilasta. Tähän mennessä noin kolmasosa on hakenut haalarinsa. 

Vuosijuhlia varten on kerätty tähän mennessä sponsorirahaa 1050 euroa.

9.	Vuosijuhlat-päivitys
Tilakulut nousevat aiemmasta arviosta hieman, sillä tilan valvojan täytyy olla aiemmin kaavailtua pidempään. Viimeisimpien sponsorisopimusten myötä vuosijuhlista on koitumassa tappiota arviolta neljäsataa euroa. Vierasmääräksi on kaavailtu noin 120 henkeä. Kutsut lähetetään viikon 41 aikana. Muiden ainejärjestöjen ilmoittautuminen päättyy 30.10. ja iltakoululaisten ilmoittautuminen päättyy 7.11. Vastuuta on syytä jakaa etukäteen itse tilaisuuden osalta, jotta liian paljon ei jää yhden henkilön vastuulle. Vastuunjaosta sovittiin seuraavaa: Pitopalvelun opastamisesta ja koordinoinnista vastaa Marja Avonius, bändin opastamisesta Jussi Naski, taukojen musiikista Aki Luoto, bussikuljetuksista Eetu Kreivi ja illan ohjelman koordinoinnista Saara Kuittinen. Sponsorietuja markkinoidaan ja tehdään tunnetuksi jäsenistölle ennen juhlia. 

Santeri Lampi ja Meri Hätönen poistuivat kokouksesta kello 18.20.

10.	POP2011-tilanne
Kulut päivän osalta ovat 20 euroa tällä hetkellä. P.S.C Interin edustaja saapuu vain päivän ohjelmaan eikä osallistu sitseille. Tarvitaan runsaasti vapaaehtoisia.

Sitsien paikaksi on vaihtunut Messukylän työväentalo. Tarjoilijat hoitavat tarvittavat järjestelyt Messukylässä ennen sitsejä. Liikkumisen osalta selvitetään TKL:ltä mahdollisuus oman vuoron ajamiseen Messukylään ja takaisin. Jatkopaikaksi valittiin Ruma, tarkka saapumisaika Rumaan selvitetään ja ilmoitetaan etukäteen ravintolalle.  Sitseillä palkitaan paras puku myöhemmin täsmentyvällä palkinnolla, palkinnon budjetiksi päätettiin 10 euroa. Lauantaina POP-osallistujat ohjataan joukolla Klubin aamiaiselle klo 11.

Jussi Naski saapui kokoukseen kello 18.35.

11.	Ekskursion suunnittelu keväälle 2012
Päätettiin, että Saara Kuittinen kutsuu kasaan komitean, joka ryhtyy suunnittelemaan ekskursion toteuttamista. 

12.	Iltakoulu –kysely
Hallitus päätti syksyn aikana toteuttaa kyselyn jäsenistölle iltakoulun toiminnasta. Kysely toteutetaan E-lomakkeella.
13.	Anti-lehti
Syksyn numeron koonti alkaa. Toimituskunta kokoontuu keskiviikkona 12.10. klo 17 AJ-tilassa. Vuosijuhlien sponsoreiden mainokset painetaan Antiin, muitakin mainoksia voidaan hankkia, mutta mainokset eivät ole välttämättömiä.

14.	Menneet ja tulevat tapahtumat 
Haalarikastajaiset
Järjestetään 1.11. Rastinpitäjiä haetaan paraikaa haussa

Tulevat saunaillat
24.11. saunailta YTHS:n saunalla. Lisäksi mahdollisesti joulusauna Suomensaaressa.

Lenin-museon vierailu
Järjestetään marraskuussa, alustavasti viikolla 45.

Moreenia-vierailu
Järjestetään marras-joulukuussa Lenin-museon jälkeen.

Lenkkisauna
Oli erittäin onnistunut tapahtuma, joka kutsui paikalle myös vähemmän iltakoulun tapahtumissa käyneitä. Tapahtumasta on saatu hyvää palautetta.

muut tulevat tapahtumat
TAMY:n Jamo-tapahtuma järjestetään 27.10. Ilonassa. Aki Luoto ilmoittaa Iltakoulun osallistujat.

Rakastu Iltakouluun -tapahtuma järjestetään ennen syyskokousta viikolla 46

15.	META
Tampereen yliopiston auditointihaastatteluihin 22.11. kaivataan opiskelijoita haastateltavaksi kaikista oppiaineista. Iltakoululta voidaan lähettää haastateltavaksi muutama henkilö.

Syksyn edetessä on syytä kiinnittää huomiota, että jokaisen sektorin on tuottaa katsaus omasta toiminnastaan yhdistyksen toimintakertomusta ja toimintasuunnitelmaa varten.

16.	Seuraavasta kokouksesta sopiminen 
Seuraava kokous järjestetään tiistaina 25.10 klo 16.00.

17. Kokouksen päättäminen 
Puheenjohtaja päätti kokouksen kello 19.21.

Aki Luoto					Eetu Kreivi
Puheenjohtaja					Sihteeri

Marja Avonius					Nelli Manninen
Pöytäkirjantarkastaja				Pöytäkirjantarkastaja